stanford-oval/wikipedia huggingface dataset:
Brigid Brophy

Brigid Antonia Brophy, Lady Levey (12. kesäkuuta 1929 Lontoo, Englanti – 7. elokuuta 1995 Louth, Lincolnshire, Englanti), oli brittiläinen kirjailija.
Brophyn isä oli irlantilainen kirjailija John Brophy. Perhe asui Lontoossa mutta vieraili usein Irlannissa, josta Brigid sai paljon vaikutteita. Varhaiskypsän tytön sanotaan lukeneen James Joycen Finnegan’s Waken yhdeksänvuotiaana. Brigid Brophy menestyi opinnoissaan Oxfordin yliopistossa, mutta hänet erotettiin kurinpidollisista syistä. Siellä hän perusti eläinten suojelua ajavan aktivistiryhmän. Oxfordin jälkeen hän teki toimistotöitä samalla kun hän aloitti kirjailijanuraansa. Hän työskenteli Oxfordissa klassisten kielten opettajana. Hän oli naimisissa taidehistorioitsija Michael Leveyn kanssa. Hän kuoli 1995 sairastettuaan pitkään MS-tautia.
Brophy tuli 1960- ja 1970-luvuilla tunnetuksi muun muassa ihmisoikeus- ja eläinoikeusaktivistina ja esiintyi usein tiedotusvälineissä. Hänen tuotantonsa on saanut vaikutteita Sigmund Freudin teorioista, Ronald Firbankin kirjallisesta tyylistä ja George Bernard Shaw’n estetiikasta. Hän esitti teoksissaan ja niiden ulkopuolella poleemisia mielipiteitä muun muassa koulujen uskonnonopetuksesta, sukupuolten tasa-arvosta ja nykyajan ihmissuhteista. Hänen esikoisnovellikokoelmansa The Crown Princess, and Other Stories (1953) sai osin erinomaisia arvosteluja, ja se sai Cheltenhamin kirjallisuusfestivaalien esikoiskirjailijapalkinnon.
Brophy kirjoitti romaaneja, novellikokoelmia, näytelmiä, lastenkirjan, journalistisia esseekokoelmia ja elämäkertoja. Brophy kirjoitti puolisonsa Michael Leveyn ja kriitikko Charles Osbornen kanssa kiistellyn teoksen Fifty Works of English and American Literature We Could Do Without (1967).
Teoksia

The King of a Rainy Country (1956)
The Finishing Touch (1963)
In Transit (1969)
Merojärvi

| Merojärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°21′16″N, 25°02′33″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Vesijakoon 
Järvinumero:  35.784.1.011
Mittaustietoja
Pinnankorkeus:  118,3 m  
Rantaviiva:  0,491 km  
Pinta-ala:  1,635 ha  
Saaria:  ei saaria 
 fiMerojärvi 
Merojärvi  on Päijät-Hämeessä Padasjoella Vesijaon kylän lähellä sijaitseva järvi.
Maantietoa

Järven pinta-ala on 1,6 hehtaaria ja se on 200 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 500 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Vesijaon valuma-alueeseen (35.784) se kuuluu. Järven vedenpinnan korkeus on 118,3 metriä mpy.
Burmalainen kirjaimisto

Burmalainen kirjaimisto on burman kielen kirjoitusjärjestelmä. Se perustuu mon-kirjaimistoon ja periytyy sitä kautta muinaisesta brahmi-kirjoituksesta. Kirjaimiston varhaisimmat esiintymät piirtokirjoituksessa ovat 1000-luvulta.
Burmalaisilla kirjaimilla kirjoitetaan burman kielen lisäksi myös monia Myanmarin vähemmistökieliä, kuten monia, pwota ja shania. Myös sanskritia ja paalia kirjoitetaan Myanmarissa burmalaisilla kirjaimilla.
Burman rupia

Burman rupia (engl. Burmese rupee) oli Burman rahayksikkö vuosina 1937–1952. Se jakautui 16 annaan ja 192 piehen.
Brittien miehittämässä Burmassa käytettiin 1800-luvulta lähtien Intian rahaa. Burma erotettiin Brittiläisestä Intiasta vuonna 1937, ja käyttöön otettiin oma rupia. Burman rupian kanssa samanarvoiset Intian rupiat poistettiin liikenteestä vuonna 1939.
Japanin miehityksen aikana vuonna 1943 rupia sidottiin jeniin. Japanilaisten liikkeelle laskemat setelit mitätöitiin vuonna 1945 ja rupia sidottiin jälleen Englannin puntaan. Burman rupia irrotettiin Intian rahajärjestelmästä vuonna 1948.
Vuonna 1948 perustettu Burman keskuspankki aloitti toimintansa vuonna 1952. Samana vuonna otettiin käyttöön uusi rahayksikkö kyat, joka vastasi yhtä rupiaa.
Max Warburg

Max Warburg, 1905.
Max Moritz Warburg (5. kesäkuuta 1867 – 26. joulukuuta 1946) oli Warburg-sukuun kuuluva saksalainen pankkiiri, joka toimi Hampurissa, Saksassa. Max Warburg johti suvun hampurilaista M. M. Warburg & Co. -pankkia. Max Warburgin veljiä olivat Paul Warburg ja Felix Warburg. Henry Ford mainitsee Max Warburgin 1920-luvulla ilmestyneessä kirjasessaan Kansainvälinen juutalainen.
Ura

Max Warburg johti suvun hampurilaista M. M. Warburg & Co. -pankkia. Hänen veljensä Paul Warburg työskenteli kanssaan Hampurissa 1895–1902.
Ura > Pariisin rauhansopimus 1919

Max Warburg avusti Saksan delegaatiota taloudellisena neuvonantajana vuonna 1919 ensimmäistä maailmansotaa seuranneessa Pariisin rauhankonferenssissa, joka kulminoitui Versaillesin rauhansopimukseen. Hänen Yhdysvaltoihin vuonna 1902 muuttanut ja vuonna 1911 kansalaisuuden saanut veljensä Paul Warburg johti Yhdysvaltain delegaatiota.[lähde? ]
Ura > IG Farben

Max Warburg oli saksalaisen Interessen-Gemeinschaft Farbenindustrie AG:n eli IG Farbenin hallituksessa. IG Farben oli maailman suurin kemianteollisuuden yritys. Hänen veljensä Paul Warburg oli IG Farbenin kokonaan omistaman Yhdysvaltain-tytäryhtiön hallituksessa. Toisen maailmansodan päätyttyä Nürnbergin sotasyyllisyysoikeudenkäynneissä 24 IG Farbenin johtajaa tuomittiin, mutta Max Warburg ei lukeutunut syytettyihin.
Ura > Saksan keskuspankki

Max Warburg toimi Hjalmar Schachtin alaisuudessa johtajana Reichsbankissa vuoteen 1938 asti, kunnes pakeni Yhdysvaltoihin.
Pako Yhdysvaltoihin

Max Warburg pakeni perheensä kanssa, 38-vuotias poika Eric M. Warburg samana vuonna, Yhdysvaltoihin vuonna 1938 kansallissosialistien juutalaisvainon kiihtyessä. Hänen veljensä Paul ja Felix asuivat jo Yhdysvalloissa.
Yksityiselämä

Max Warburg oli suvun hampurilaisen pankin perustaneen saksalaisen Moses Warburgin jälkeläinen. Max Warburgin vanhemmat olivat Moritz Warburg (1838-1910) ja äiti Charlotte Oppenheim (1842-1921). Max Warburg avioitui Alice Magnuksen kanssa vuonna 1899. Pariskunta sai yhden lapsen, Eric M. Warburgin (1900–1990). Max Warburgin hauta sijaitsee Sleepy Hollow'n hautausmaalla Westchesterissä, New Yorkissa.
Centre-du-Québec

| Centre-du-Québec |
| --- | --- |
 Hallinnollisen alueen sijainti Quebecissä.
Valtio:   Kanada
Provinssi:   Quebec
Hallinto:  
 – hallinnollinen keskus:  Drummondville (75 423 as.; 2016)
Pinta-ala:  7 262 km²
 – maa:  6 921 tai 6 930,05 km²
Väkiluku (2016):  242 399 
 – väestötiheys:  35,0 as./km²
BKT (2014):  8,78 mrd. CAD
Centre-du-Québec on hallinnollinen alue Quebecin provinssissa, Kanadassa. Hallinnollisen alueen pinta-ala on 6 930 neliökilometriä ja väkiluku 242 399 (2016).
Centre-du-Québecin hallintokeskus on Drummondvillen kaupunki (75 423 as., 2016).
Aiheesta muualla

Kuvia tai muita tiedostoja aiheesta Centre-du-Québec Wikimedia Commonsissa
Québec Portal - Regional Portraits - Centre-du-Québec (17) (Arkistoitu – Internet Archive) (englanniksi)(ranskaksi) (gouv.qc.ca)
Québecin hallinnolliset alueet
Abitibi-Témiscamingue
Bas-Saint-Laurent
Capitale-Nationale
Centre-du-Québec
Chaudière-Appalaches
Côte-Nord
Estrie
Gaspésie–Îles-de-la-Madeleine
Lanaudière
Laurentides
Laval
Mauricie
Montérégie
Montreal
Nord-du-Québec
Outaouais
Saguenay-Lac-Saint-Jean
Magadheera

| Magadheera> మగధీర |
| --- | --- |
 Elokuvan juliste
Ohjaaja:  S. S. Rajamouli
Käsikirjoittaja:  S. S. Rajamouli   M. Ratnam   Vijayendra Prasad (tarina)
Tuottaja:  Allu Aravind
Säveltäjä:  M. M. Keeravani
Kuvaaja:  K. K. Senthil Kumar
Leikkaaja:  Kotagiri Venkateswara Rao
Lavastaja:  R. Ravindar
Pääosat:  Ram Charan   Kajal Agarwal   Dev Gill   Srihari
Valmistustiedot
Valmistusmaa:   Intia
Tuotantoyhtiö:  Geetha Arts
Levittäjä:  Geetha Arts Netflix
Ensi-ilta:  31. heinäkuuta 2009
Kesto:  166 min
Alkuperäiskieli:  telugu
Budjetti:  400 000 000 INR
Aiheesta muualla
IMDb 
AllMovie
Infobox OKNimi-testi OK: 
Magadheera (teluguksi మగధీర, suomeksi ”Soturiurho”) on vuonna 2009 ensi-iltansa saanut telugunkielinen elokuva, jonka on ohjannut S. S. Rajamouli ja tuottanut Allu Aravind. Pääosia esittävät Ram Charan ja Kajal Agarwal, Dev Gillin ja Sriharin ollessa muissa isoissa rooleissa. Elokuva on jälkiäänitetty tamiliksi (Maaveeran, 2011) ja malajalamiksi (Dheera – The Warrior, 2011). Siitä on myös tekeillä hindin- ja bengalinkieliset uudelleenfilmatisoinnit.
Magadheera on yksi kaikkien aikojen kalleimmista ja menestyneimmistä telugunkielisistä elokuvista. Se on voittanut lukuisia palkintoja, mukaan lukien kaksi Intiassa hyvin arvostettua kansallista elokuvapalkintoa, kuusi Filmfare Awards South -palkintoa sekä yhdeksän Nandi Awards -palkintoa.
Juoni

Vuonna 1609 Udhaigarhin kuningaskuntaa hallitsee kuningas Vikram Singh. Kuninkaallisen perheen henkivartija Kala Bhairava (Ram Charan) on rakastunut kuninkaan tyttäreen, prinsessa Mithravindaan (Kajal Agarwal). Mithravindalla on kuitenkin toinenkin kosija, keihäänheittämisessä kunnostautunut Udhaigarhin ylipäällikkö Ranadev Billa (Dev Gill), joka avioliiton kautta tavoittelee valtakunnan kruunua. Bhairava voittaa prinsessan sydämen ja päihittää Ranadevin kaksintaistelussa, jolloin Ranadev liittoutuu Udhaigarhiin hyökkäämäisillään olevan hirmuhallitsija Sher Khanin (Srihari) kanssa ja tappaa kuninkaan. Bhairava ja Mithravinda pakenevat Bhairavakonaan eräällä kallionkielekkeellä olevaan Shivan temppeliin. Kun Bhairava tappaa sata Sher Khanin soturia puolustaessaan prinsessaa, Sher Khan ihastuu häneen ja tarjoaa valtakunnan hallitsijuutta. Ranadev kuitenkin tappaa Mithravindan, ja tämä putoaa kallionkielekkeeltä. Silloin Bhairava hyppää prinsessan perään yrittäen saada hänet kiinni, mutta epäonnistuu.
Neljäsataa vuotta myöhemmin, vuonna 2009, Indun isällä on meneillään oikeusjuttu hänelle lain mukaan kuuluvasta Udhaigarhin kuningaskunnasta, joka on hänen veljensä ja tämän pojan Raghu Veerin hallussa. Raghu Veer (Dev Gill), joka on rakastunut Induun (Kajal Agarwal), tappaa isänsä ja lupaa Indun isälle palauttaa koko omaisuuden hänen sukunsa haltuun, mikäli saisi mennä Indun kanssa naimisiin. Harsha (Ram Charan), joka osallistuu ammatikseen moottoripyörähyppykilpailuihin, sattuu vahingossa ohi ajaessaan hipaisemaan bussipysäkillä odottavan Indun sormia ja tuntee kummia kipinöitä. Vähitellen Harsha rupeaa muistamaan mitä hänen edellisessä elämässään tapahtui neljäsataa vuotta aiemmin, ja hän rakastuu Induun. Kun Indun isä suhtautuu Harshan ja Indun väliseen rakkauteen positiivisesti, Raghu Veer tappaa hänetkin ja lavastaa Harshan syylliseksi. Indu ei kuuntele Harshan selityksiä ja pakenee Raghu Veerin kanssa helikopterilla, jonka kyytiin Harsha hyppää talon katolta, mutta putoaa myöhemmin lampeen, josta hänet pelastaa kalastaja nimeltä Solomon (Srihari). Harshan on tunnustettava Indulle viattomuutensa ja muistutettava häntä heidän edellisestä elämästään ennen kuin planeetat ovat samassa asennossa kuin neljäsataa vuotta aiemmin.
Tuotanto > Kuvaukset

Suuri osa elokuvasta kuvattiin läntisessä Intiassa. Osa kohtauksista kuvattiin Hyderabadissa. Tanssinumero ”Bangaru Kodipetta” kuvattiin Chennain satamassa. Osa laulun ”Naakosam Nuvvu” aikana näytetyistä kohtauksista kuvattiin Sveitsissä. ”Panchadara Bomma” kuvattiin Golkondan linnoituksessa.
Vastaanotto

Magadheerasta tuli yksi telugunkielisen elokuvateollisuuden menestyneimmistä elokuvista. Jo ensimmäisen esitysviikkonsa aikana se tuotti 280 miljoonaa rupiaa. Joissakin elokuvateattereissa elokuvaa näytettiin yhtäjaksoisesti yli 1 000 päivää. Magadheera on ensimmäinen blu-ray-formaatissa Intiassa julkaistu elokuva.
Magadheera voitti kaksi kansallista elokuvapalkintoa: koreografiasta ja erikoistehosteista. Magadheera sai myös kuusi palkintoa Filmfare Awards Southin telugunkielisten elokuvien sarjassa: paras elokuva, ohjaus, miespääosa, musiikki ja mieslaulaja sekä erikoispalkinto. Nandi Awards -palkintoja elokuvalle myönnettiin yhdeksän.
Rooleissa

| 0 | 1 | 2 |
| --- | --- | --- |
|   Ram Charan   | … |   Kala Bhairava / Harsha   |
|   Kajal Agarwal   | … |   Mithravinda Devi / Indu   |
|   Dev Gill   | … |   Ranadev Billa / Raghu Veer   |
|   Srihari   | … |   Sher Khan / Solomon   |
|   Sarath Babu   | … |   Kuningas Vikram Singh   |
|   Sunil   | … |   Harshan kaveri   |
|   Surya   | … |   Indun isä   |
|   Rao Ramesh   | … |   Ghora   |
|   Subbaraya Sarma   | … |   Guru   |
|   Sameer   | … |   Mansingh   |
|   Brahmanandam   | … |   Indun naapuri   |
|   Hema   | … |   Indun naapurin vaimo   |
|   Mumaith Khan   | … |   Moottoripyörähyppykilpailun juontaja   |
|   Chiranjeevi   | … |   Moottoripyörähyppykilpailun juontajan pomo   |
|   Kim Sharma   | … |   Hamsa   |
|   Saloni Aswani   | … |   Solomonin heila   |
Musiikki

Magadheeran soundtrack julkaistiin 28. kesäkuuta 2009. Se sisältää kuusi kappaletta, joita elokuvassa käytetään tanssikohtausten taustamusiikkina. Musiikin on säveltänyt monia palkintoja voittanut M. M. Keeravani. Sanoituksen ovat tehneet Bhuvanachandra, Chandrabose ja M. M. Keeravani. Tanssikohtaus ”Bangaru Kodipetta” on uudistettu versio Ram Charanin isän Chiranjeevin elokuvassa Gharana Mogudu (1992) nähdystä samannimisestä tanssikohtauksesta.
Bangaru Kodipetta – 6.02 (laulu: Ranjith & Shivani, säv. M. M. Keeravani, san. Bhuvanchandra)
Dheera Dheera Dheera – 4.48 (laulu: Nikita Nigam & M. M. Keeravani, säv. M. M. Keeravani, san. Chandrabose)
Panchadara Bomma – 4.45 (laulu: Anuj Gurwara & Reeta, säv. M. M. Keeravani, san. Chandrabose)
Jorsey – 4.37 (laulu: Daler Mehndi & Geeta Madhuri, säv. M. M. Keeravani, san. Chandrabose)
Naakosam Nuvvu – 3.52 (laulu: Deepu & Geeta Madhuri, säv. M. M. Keeravani, san. M. M. Keeravani)
Rolling Titles Music – 2.58 (laulu: Jassie Gift, säv. M. M. Keeravani, san. M. M. Keeravani)
Musiikki > Tamilinkielisen jälkiäänityksen musiikki

Tamilinkielisen version, Maaveeranin, soundtrack julkaistiin 24. huhtikuuta 2011. Se sisältää hieman enemmän materiaalia kuin telugunkielinen versio. Kolme ensimmäistä kappaletta on tamiliksi sanoittanut Vaali ja loput A. R. P. Jayaram.
Ponnana Kozhi Ponnu – 5.47
Vandinathai Summa Summa – 4.46
Aasai Aasai – 4.50
Pidichirukku – 3.48
Pesavey Pesatha – 5.44
Kadha Kadha Kadha Kadha – 3.23
Vandhaney – 0.50
Veera – 1.17
Unai Serndhidavey – 1.08
Uudelleenfilmatisoinnit

Magadheerasta on suunnitteilla hindinkielinen uudelleenfilmatisointi. Elokuvan uudelleenfilmatisointioikeudet on ostanut Phantom-tuotantoyhtiön omistava Anurag Kashyap. Tammikuussa 2012 kerrottiin, että Harshan ja Kala Bhairavan rooleja esittäisi Ranveer Singh, mutta sittemmin suunnitelmat ovat menneet mönkään. Lokakuussa 2012 alkuperäisen telugunkielisen version ohjaaja S. S. Rajamouli kertoi haastattelussa pitävänsä Hrithik Roshania parhaana vaihtoehtona pääosaan. Alkuperäinen pääosaroolin esittäjä Ram Charan on kertonut, ettei välttämättä haluaisi esittää pääosaa uudestaan hindiksi, koska Magadheeran viehätystä on mahdotonta luoda uudelleen. Myöskään ohjaajaa hindinkielistä versiota varten ei ole vielä valittu. Rajamouli on jättäytynyt spekulointien ulkopuolelle kommentoiden: ”Vietin lähes kaksi vuotta tehden Magadheeraa. En aio viettää taas kahta vuotta tehden sitä uudestaan.”
Myös bengalinkielinen elokuvateollisuus on ryhtynyt kuvaamaan Magadheerasta omaa versiotaan, Yoddha – The Warrior. Elokuvan tuottaa Shree Venkatesh Films. Ohjaajaksi on valittu Raj Chakraborty. Ram Charanin alun perin näyttelemään rooliin on valittu Dev ja Dev Gillin tilalle Indraneil Sengupta. Naispääosaa näyttelee Mimi Chakraborty. Tarinaan on tehty joitain muutoksia bengalinkielistä yleisöä varten. Elokuvan on arvioitu maksavan noin 200 miljoonaa rupiaa. Yoddha – The Warriorin kuvaukset aloitettiin 18. maaliskuuta 2014 Chandrakona Prayag Film Cityssä lähellä Kalkuttaa.
Aiheesta muualla

Magadheera Internet Movie Databasessa (englanniksi)
Magadheera AllMoviessa. (englanniksi)
Golkondan linnake.
Bruce McCandless II

| Bruce McCandless II |
| --- | --- |

Henkilötiedot
Syntynyt: 8. kesäkuuta 1937 Boston, Massachusetts
Kuollut: 21. joulukuuta 2017 (80 vuotta)
Kansalaisuus:  yhdysvaltalainen
Ammatti:  insinööri
Ura
Tyyppi:  astronautti
Sotilasarvo:  kapteeni, USN
Aika avaruudessa:  13 pv. 0 h 31 min.
Lennot

:  STS-41-B
 
:  STS-31
 
Bruce McCandless II (8. kesäkuuta 1937 Boston, Massachusetts – 21. joulukuuta 2017) oli Yhdysvaltain laivaston lentäjä ja NASAn astronautti. Hän oli naimisissa Bernice Doylen kanssa ja heillä on kaksi lasta. Hänen harrastuksiaan olivat elektroniikka, valokuvaus, sukeltaminen, lentäminen ja maastohiihto.
Aiheesta muualla

Wikimedia Commonsissa on kuvia tai muita tiedostoja aiheesta .
NASA Bruce McCandless II:n elämäkerta (englanniksi)
Brynjólfur Sveinsson

Brynjólfur Sveinsson
Brynjólfur Sveinsson (1605–1675) oli Skálholtin piispa vuosina 1639–1674. Hän oli huomattava vanhojen islantilaisten käsikirjoitusten keräilijä.
Brynjólfur opiskeli aluksi Skálholtin koulussa ja sen jälkeen Kööpenhaminan yliopistossa, josta hän valmistui maisteriksi vuonna 1633. Brynjólfur tunnettiin oppineisuudestaan ja hallinnollisista kyvyistään.Hän keräsi monia merkittäviä keskiaikaisia käsikirjoituksia, kuten Flateyjarbókin, Codex regiuksen (Vanhempi Edda) ja yhden Snorrin Eddan tärkeimmistä käsikirjoituksista, jotka hän lähetti Kööpenhaminaan liitettäväksi kuninkaalliseen kirjastoon.
Bruce MacVittie

Bruce James MacVittie (14. lokakuuta 1956 Providence, Rhode Island – 7. toukokuuta 2022 New York, New York) oli yhdysvaltalainen näyttelijä. Hänet tunnetaan muun muassa televisiosarjoista CSI: New York, Kova laki: Rikollinen mieli, Kova laki: erikoisjoukot, Kova laki, Num3rot, Sopranos, Sinkkuelämää, L.A. Law, Miami Vice ja Barney Miller ja elokuvasta Million Dollar Baby.
Aiheesta muualla

Bruce MacVittie Internet Movie Databasessa. (englanniksi)
Catharine Pendrel

Pendrel Houffalizessa, Belgiassa vuonna 2012.
Pendrel maastopyöräilyn MM-kilpailuissa 2015.
Catharine Pendrel (s. 30. syyskuuta 1980 Fredericton, New Brunswick, Kanada) on kanadalainen maastopyöräilijä.
Kesäolympialaisissa 2016 Pendrel saavutti naisten maastoajon pronssia. Vuoden 2012 kesäolympialaisissa hän oli sijoittunut samassa lajissa yhdeksänneksi, ja vuoden 2008 kesäolympialaisissa neljänneksi. Maastopyöräilyn maailmanmestaruuskilpailuista hän on voittanut kultaa 2011 ja 2014. Kansainyhteisön kisoista Pendrel otti maastopyöräilyn kultaa vuoden 2014 kilpailuista. Pan-Amerikan kisojen maastopyöräilyssä hän on ottanut kultaa vuonna 2007 sekä hopeaa 2015.
Pendrel on 166 senttimetriä pitkä ja painaa 50 kilogrammaa.
Caliente

| Caliente |
| --- | --- |


 Koordinaatit: 37°36′55″N, 114°30′51″W 
Valtio:  Yhdysvallat
Osavaltio:  Nevada
Piirikunta:  Lincoln
Pinta-ala:  
 – Kokonaispinta-ala:  4,8 km²
 – Josta vettä:  0,0 km² (0 %)
Korkeus:  1 343 m
Väkiluku (2010):  1 130
 – Väestötiheys:  240 as./km²
Aikavyöhyke:  UTC-8 (kesäaika UTC-7)
Lempinimi::  City of Roses
Infobox OKVirheellinen NIMI-arvo: 
Caliente on kaupunki Nevadan osavaltiossa, Yhdysvalloissa. Sen väkiluku oli vuoden 2010 väestönlaskennassa 1 130, joka tekee siitä Nevadan pienimmän kaupungin. Caliente kuuluu Lincolnin piirikuntaan.
Kuvia kaupungista

Calienten vanha rautatieasema.
Calienten keskustaa.
Minas Morgul (albumi)

| Minas Morgul Summoning |
| --- | --- | --- |

Studioalbumin tiedot
 Äänitetty : 1995
 Julkaistu: 16. lokakuuta 1995
 Tuottaja(t): Summoning
 Tyylilaji: tunnelmallinen black metal
 Kesto: 67.49
 Levy-yhtiö: Napalm Records
Summoningin muut julkaisut
| Lugburz 1995 | Minas Morgul 1995 | Dol Guldur 1996 |
Minas Morgul on black metalia soittavan Summoning-yhtyeen toinen kokopitkä albumi, jonka julkaisi itävaltalainen Napalm Records vuonna 1995. Albumi on saanut nimensä J. R. R. Tolkienin fantasiakirjoissa esiintyvästä Minas Morgulista, joka on pahojen sormusaaveiden valtaama ja komentama Gondorin kaupunki. Suomeksi levyn nimi tarkoittaa mustan velhouden tornia.
Musiikillisesti Minas Morgul poikkeaa vahvasti edeltäjästään Lugburzista – se on paljon enemmän melodiapainotteisempi. Albumi sisältää kappaleet ”Lugburz”, ”Dor Daedeloth” ja ”Dagor Bragollach” promonauhalta, joskin ne on äänitetty uudelleen Minas Morgulia varten. Levy on äänitetty Hörnix Studiolla.
Albumi sisältyy myös Temple of Darkness Recordsin vuonna 2007 julkaisemaan Sounds of Middle-Earth -laatikkoon, jonka painos rajattiin tuhanteen.
Kappalelista

Soul Wandering (2:32)
Lugburz (7:15)
The Passing of the Gray Company (9:16)
Morthond (6:44)
Marching Homewards (8:11)
Orthanc (1:39)
Ungolianth (6:37)
Dagor Bragollach (5:05)
Through the Forest of Dol Guldur (4:47)
The Legend of the Master-Ring (5:27)
Dor Daedeloth (10:16)
Muusikot

Silenius
Protector
Aiheesta muualta

Minas Morgul (albumi) Discogsissa. (englanniksi)
Albumi Minas Morgul Encyclopaedia Metallum -sivustolla (englanniksi)
Brigita Bukovec

| Mitalit> Maa:   Slovenia.Naisten yleisurheilu. Olympialaiset  | Mitalit> Maa:   Slovenia.Naisten yleisurheilu. Olympialaiset  | Mitalit> Maa:   Slovenia.Naisten yleisurheilu. Olympialaiset  | Maa:   Slovenia> Naisten yleisurheilu. |
| --- | --- | --- | --- |
|  Hopeaa | Atlanta 1996 | 100 m aj |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Barcelona 1995 | 60 m aj |  |
| EM-kilpailut  | EM-kilpailut  | EM-kilpailut  |  |
|  Hopeaa | Budapest 1998 | 100 m aj |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Tukholma 1996 | 60 m aj |  |
Brigita Bukovec (s. 21. toukokuuta 1970) on slovenialainen entinen aitajuoksija. Hän saavutti hopeamitalin 100 metrin aitajuoksussa Atlantan olympialaisissa 1996 ennätyksellään 12,59.
Saavutukset

1994
Sisäratojen EM-kilpailut, Pariisi, 60 m aj, 4. sija
1995
Sisäratojen MM-kilpailut, Barcelona, 60 m aj, pronssia
1996
Sisäratojen EM-kilpailut, Tukholma, 60 m aj, hopeaa
Olympialaiset, Atlanta, 100 m aj, hopeaa
1997
Ulkoratojen MM-kilpailut, Ateena, 100 m aj, 4. sija
1998
Ulkoratojen EM-kilpailut, Budapest, 100 m aj, hopeaa
1999
Sisäratojen MM-kilpailut, Maebashi, 60 m aj, 4. sija
Aiheesta muualla

Brigita Bukovec Kansainvälinen yleisurheiluliitto. (englanniksi)